stanford-oval/wikipedia huggingface dataset:
ธิดาฮิเมตาตาไรซูซุ
การพรรณาในโคจิกิและนิฮงโชกิ > พระราชสมภพ

โคจิกิรายงานว่า เมื่อคามูยามาโตะ-อิวาเรบิโกะ (มีอีกพระนามว่าจักรพรรดิจิมมุ) ทรงค้นหาพระมเหสี มีผู้พูดถึงสตรีนามว่า เซยาดาตาราฮิเมะ (ญี่ปุ่น: 勢夜陀多良比売; โรมาจิ: Seyadatarahime) ผู้ให้กำเนิดธิดาหลังโอโมโนนูชิทำให้นางตั้งครรภ์ โอโมโนนูชิแปลงร่างเป็นลูกศรสีแดงแล้วแทงไปที่อวัยวะเพศของเซยาดาตาราฮิเมะในขณะที่เธอกำลังถ่ายอุจจาระอยู่ในคูน้ำ อิวาเรบิโกะเกี้ยวพานลูกสาวคนนี้ที่มีนามว่า โฮโตตาตาระ-อิซูซูกิฮิเมะ (ญี่ปุ่น: 富登多多良伊須須岐比売; โรมาจิ: Hototatara-Isusukihime; มีอีกพระนามว่า ฮิเมตาตาระ-อิซูเกโยริฮิเมะ (ญี่ปุ่น: 比売多多良伊須気余理比売; โรมาจิ: Himetatara-Isukeyorihime) รูปแผลงจากชื่อที่ละศัพท์ที่เป็นข้อห้ามว่า โฮโตะ ญี่ปุ่น: ホト; โรมาจิ: hoto; "อวัยวะเพศ") และนำเธอเป็นภริยา
เรื่องเล่าหลักของนิฮงโชกิเล่มแรกในช่วงแรกบรรยายถึงธิดาฮิเมตาตาไรซูซุว่าเป็นลูกหลานเทพเจ้าแห่งโอโมโนนูชิเหมือนกับโคจิกิ อย่างไรก็ตาม นิฮงโชกิยังมีรายละเอียดเรื่องราวอีกแบบที่ระบุพระนางเป็นบุตรีแห่งเทพโคโตชิโรนูชิ (ญี่ปุ่น: 事代主神; โรมาจิ: Kotoshironushi) กับเทพีมิโซกูฮิฮิเมะ (ญี่ปุ่น: 溝樴姫; โรมาจิ: Mizokuhihime) - มีอีกพระนามว่า ทามากูชิฮิเมะ (ญี่ปุ่น: 玉櫛姫; โรมาจิ: Tamakushihime) - โดยตั้งครรภ์หลังโคโตชิโรนูชิแปลงกายตนเองเป็นวานิขนาดมหึมาและมีเพศสัมพันธ์กับองค์เทพี เช่นเดียวกับเรื่องเล่าหลักในนิฮงโชกิเล่มที่ 3 และ 4 ที่กล่าวถึงพระนางเป็นพระธิดาในโคโตชิโรนูชิแทนที่จะเป็นโอโมโนนูชิ
ที่พำนักของพระนางอยู่ที่แม่น้ำไซ ใกล้ศาลเจ้าไซ-จินจะ ใกล้เขามิวะ
บรรณานุกรม

"Mythological Hime Tachi: Another Kojiki", Sankei Shimbun, Sankei Shimbun, 2018, ISBN 978-4-8191-1336-6
"Nihon no Kami Yomiwake Jiten" (An Encyclopedia of Japanese Gods), Kenji Kawaguchi/editor, Kashiwa Shobo, 1999, 2009 (9th printing), ISBN 4-7601-1824-1
"Kojiki to Nihon no Kami ga Kunderu Hon" (The Book of Ancient Matters and Understanding Japanese Gods), Kunihiro Yoshida, Gakken Publishing, 2015, ISBN 978-4-05-406340-2
"Illustrated Chronicle of the Emperors of the Rekishi", Edited by Masao Mitobe, Kazuo Higo, Shizuko Akagi, Shigetaka Fukuchi, Akita Shoten, 1989, ISBN 4-253-00297-8
"Genealogical Compilation", New Edition, Vol. 1, Upper Section, Divine Emperors (1), edited by Yotohiko Iwasawa, Meisho Shuppan, 1996, ISBN 4-626-01541-7
"A Genealogical Directory of the Empresses of the Rekishi Era" (Bessatsu Rekishi Yomibon 24, Vol. 27, No. 29, 618), Minoru Sato (ed.), Shinninjin Oraisha, 2002
"Nihonjinmei Daijiten (Shin-Sen Otona-mei Jiten)" Vol.5, Kunihiko Shimonaka/editor, Heibonsha, 1938, 1979 (reprint edition)
"Nihon Josei Jinmei Jiten (Dictionary of Japanese Women's Biographies), Popular Edition", edited by Noboru Haga, Yasuko Ichibanghase, Kuni Nakajima, Koichi Soda, Japan Book Center, 1998, ISBN 4-8205-7881-2
"Dictionary of Japanese Historical Personal Names", Nichigai Associates, 1999, ISBN 4-8169-1527-3
"Dictionary of Japanese Ancient Clans and Personal Names, Popular Edition", Taro Sakamoto and Kunio Hirano, Yoshikawa Kobunkan, 1990, 2010 (Popular Edition, 1st Edition), ISBN 978-4-642-01458-8
"Nihon Rekishi Chimei Taikei 30 Nara-ken no Chimei" (Japanese Historical Chimei Compendium 30), Heibonsha, 1981.
"Kadokawa Japanese Dictionary of Geographical Names 29: Nara Prefecture", Kadokawa Japanese Dictionary of Geographical Names Compilation Committee, Rizo Takeuchi, editor, Kadokawa Shoten, 1990, ISBN 4-04-001290-9
โต๋วต๋ง

| โต๋วต๋ง |
| --- | --- |

ใบและดอก
สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์ 
อาณาจักร:: พืช 
เคลด:: พืชมีท่อลำเลียง 
เคลด:: พืชดอก 
เคลด:: พืชใบเลี้ยงคู่แท้ 
เคลด:: แอสเทอริด 
อันดับ:: Garryales 
วงศ์:: Eucommiaceae 
สกุล:: Eucommia  Oliv.
สปีชีส์:: Eucommia ulmoides
ชื่อทวินาม
Eucommia ulmoides Oliv.

โต๋วต่ง (ชื่อวิทยาศาสตร์: Eucommia ulmoides) หรือในภาษาจีนกลางเรียก ตู้จ้ง (จีน: 杜仲; พินอิน: dùzhòng)  เป็นไม้ยืนต้นขนาดเล็กที่เป็นไม้พื้นเมืองของจีน และเป็นสมาชิกเพียงชนิดเดียวของวงศ์  Eucommiaceae ในธรรมชาติหาได้ยากแต่มีการปลูกทั่วไปในจีน เนื่องจากเปลือกไม้มีฤทธิ์เป็นยา และใช้ในตำรับยาจีน เปลือกไม้นั้นภายนอกเป็นสีน้ำตาลอ่อน ผิวหยาบ ด้านในเรียบสีม่วงเข้ม มียางขาว เปลือกไม้ใช้เป็นยาบำรุงตับไต
โกสต์ทริก: แฟนทอมดีเท็กทีฟ

| โกสต์ทริก: แฟนทอมดีเท็กทีฟ |
| --- | --- |
กล่องเกมที่อเมริกาเหนือ
ผู้พัฒนา: แคปคอม
ผู้จัดจำหน่าย: แคปคอม
กำกับ: Shu Takumi
อำนวยการผลิต: Hironobu Takeshita
ศิลปิน: Koki Kinoshita
เขียนบท: Shu Takumi
แต่งเพลง: Masakazu Sugimori
เอนจิน: RE Engine 
เครื่องเล่น: นินเท็นโด DS, ไอโอเอส
วางจำหน่าย: นินเท็นโด DS JP: 19 มิถุนายน 2010  NA: 11 มกราคม 2011 EU: 14 มกราคม 2011ไอโอเอส JP: 16 ธันวาคม 2010 ทั่วโลก: 2 กุมภาพันธ์ 2012
แนว: เกมผจญภัย, Puzzle
รูปแบบ: ผู้เล่นเดี่ยว
โกสต์ทริก: แฟนทอมดีเท็กทีฟ (ญี่ปุ่น: ゴースト トリック; โรมาจิ: Gōsuto Torikku) เป็นเกมผจญภัยที่สร้างโดยแคปคอม สามารถเล่นได้บนเครื่องนินเทนโด ดีเอสและไอโอเอส เนื้อเรื่อง Ghost Trick เกี่ยวกับตัวเอกที่ชื่อ Sissel ซึ่งเป็นผีที่สูญเสียความทรงจำ มีเป้าหมายคือหาว่าตัวเองเป็นใครกับหาว่าใครเป็นคนฆ่าตัวเขา ผู้เล่นจะสวมบทบาทเป็นผี Sissel นี้และใช้ความสามารถเฉพาะตัวของ Sissel ที่เรียกว่า Ghost Tricks ในการเคลื่อนที่และแก้ไขปริศนาต่าง ๆ
ผู้พัฒนาส่วนหลักของเกม Ghost Trick คือ Shu Takumi ซึ่งเป็นผู้สร้างเกมตระกูล Ace Attorney เกมได้จัดจำหน่ายโดยแคปคอม โดยรุ่นนินเทนโด ดีเอสได้จัดจำหน่ายในประเทศญี่ปุ่นวันที่ 19 มิถุนายน พ.ศ. 2553 ในอเมริกาเหนือวันที่ 11 มกราคม พ.ศ. 2554 และในยุโรปวันที่ 14 มกราคม พ.ศ. 2554 รุ่นสำหรับไอโอเอสได้จัดจำหน่ายในประเทศญี่ปุ่นวันที่ 16 ธันวาคม พ.ศ. 2553 และจัดจำหน่ายไปทั่วโลกวันที่ 2 กุมภาพันธ์ พ.ศ. 2555
การเล่น

Ghost Trick เป็นเกมผจญภัยโดยให้ผู้เล่นควบคุม Sissel ผ่านมุมมองคนที่สาม ในระหว่างช่วงการเล่นเกม ผู้เล่นจะสามารถสลับไปมาได้ตามที่ต้องการระหว่างโลกของสิ่งมีชีวิต ซึ่งเวลาไหลไปเรื่อย ๆ ตามปกติ และโลกของผี ซึ่งเวลาหยุดนิ่ง ในโลกของผีนั้น Sissel จะสามารถเคลื่อนที่จากจุดที่ตัวเองสิงอยู่ไปยังวัตถุรอบ ๆ ที่สิงได้ภายในรัศมีที่จำกัด โดยวัตถุที่สิ่งได้นี้จะเป็นจุดสว่างสีฟ้า จุดสิงบางที่เป็นสิ่งไม่มีชีวิต (ไม่นับร่างที่ต่าย) จะมีความสามารถในการทำ Ghost trick ได้ นั่นคือเมื่อสิงที่จุดดังกล่าวและกลับเข้าสู่โลกของสิ่งมีชีวิต แล้วดำเนินการ Ghost trick จะทำให้เกิดเหตุการณ์บางอย่างขึ้น ยกตัวอย่างเช่นหากดำเนินการ Ghost trick ที่ถาดโดนัทซึ่งเป็นการทำให้ถาดโดนัทเลื่อนแล้ว และเหตุการณ์นี้ก็จะทำให้เกิดเหตุการณ์ที่ตามมา เช่นทำให้คนที่นั่งอยู่เปลี่ยนที่นั่ง การผสมผสานของการดำเนินการ Ghost trick ที่ถูกลำดับและถูกเวลาจะทำให้ผู้เล่นสามารถควบคุม Sissel ให้เคลื่อนที่ไปในจุดที่ต้องการและดำเนินภารกิจได้สำเร็จ
นอกจากความสามารถ Ghost trick แล้ว Sissel ยังมีความสามารถในการสิงร่างที่ตายแล้ว ซึ่งจะทำให้เขาย้อนเวลากลับไป 4 นาทีก่อนที่เจ้าของร่างดังกล่าวจะตาย ผู้เล่นก็จะต้องพยายามใช้ความสามารถ Ghost trick ในการเปลี่ยนแปลงเหตุการณ์เพื่อช่วยชีวิตให้เจ้าของร่างดังกล่าวรอดจากความตาย โดยปกติแล้ว Sissel จะไม่สามารถติดต่อกับใครได้เลย แต่หาก Sissel ช่วยชีวิตร่างที่ตายไปแล้วสำเร็จจะทำให้สามารถติดต่อกับเจ้าของร่างดังกล่าวได้หากวิญญาณของร่างนั้นมีสติอยู่
ในการเล่นนั้น หากผู้เล่นไม่สามารถช่วยชีวิตร่างที่ตายไปแล้วได้ภายในเวลา 4 นาที ผู้เล่นก็ยังมีโอกาสที่จะย้อนกลับไป 4 นาทีก่อนการตายเช่นนี้ได้เรื่อย ๆ จนกว่าจะผ่านด่าน นอกจากนี้ ในบางด่านหากผู้เล่นสามารถดำเนินการบางอย่างซึ่งถือได้ว่า "เปลี่ยนเหตุการณ์ไปเป็นอย่างมาก" แต่สุดท้ายแล้วก็ยังไม่สามารถที่จะช่วยชีวิตร่างนั้นได้อยู่ดี ผู้เล่นอาจมีทางเลือกเพิ่มเติมคือย้อนกลับไปในเวลาที่ "เหตุการณ์ได้เปลี่ยนไปเป็นอย่างมาก" ซึ่งทำให้ผู้เล่นไม่จำเป็นต้องเริ่มต้นด่านนั้นใหม่ทั้งหมด
ในช่วงหลังของเกม จะมีผีสุนัขชื่อ Missile มาเป็นพวกอีกด้วย โดย Missile จะมีรัศมีการเคลื่อนย้ายตัวเองที่มากกว่า Sissel และมีความสามารถ Ghost Tricks เป็นการสลับสิ่งของสองสิ่งที่มีรูปร่างเหมือนกันในมุมมองจากหน้าจอแทนที่จะเป็นการควบคุมวัตถุเหมือน Sissel  ด้วยองค์ประกอบทั้งหมดนี้ก็จะนำมาสร้างเป็นด่านต่าง ๆ ให้ผู้เล่นแก้ปริศนาหรือดำเนินภารกิจทั้งหลาย
การสร้าง

Ghost Trick สร้างโดย Shu Takumi ซึ่งเป็นผู้สร้างเกมตระกูล Ace Attorney ที่โด่งดัง โดย Shu Takumi ได้กล่าวกับนิตยสาร Famitsu ไว้ว่า "ผมมีความคิดในการสร้างเกมนี้เมื่อ 5 ปีที่แล้ว พวกเรากำลังดำเนินการสร้างเกม Ace Attorney ภาค 3 และคิดต่อไปว่าจะทำอะไรดี ผมจึงได้คิดถึงเกมสืบสวนอีกแบบที่แตกต่างจาก Ace Attorney" แต่เดิมนั้นเกม Ghost Trick ได้ใช้ชื่อ "Ghost Spy" มาก่อน และได้เปลี่ยนมาเป็น "โกสต์ทริก: แฟนทอมดีเท็กทีฟ" ในภายหลัง การจัดจำหน่ายรุ่นนินเทนโด ดีเอสได้มีขึ้นในประเทศญี่ปุ่น เดือนธันวาคม พ.ศ. 2553 และภายหลังก็ได้จัดจำหน่ายรุ่นบนไอโอเอสไปทั่วโลกในวันที่ 2 กุมภาพันธ์ พ.ศ. 2555 โดยสามารถเล่น 2 ด่านแรกได้โดยไม่คิดค่าใช้จ่าย ส่วนด่านที่เหลือต้องซื้อเพิ่ม
ผลตอบรับ

Ghost Trick เป็นวิดีโอเกมที่ขายดีที่สุดเป็นอันดับ 2 ในประเทศญี่ปุ่นในช่วงสัปดาห์เปิดตัว โดยสามารถขายได้มากถึง 24,000 ชุด หลังจากสัปดาห์นั้นแล้วยอดขายได้ลดลงมาเหลือเป็นที่ 9 โดยสามารถขายเพิ่มไปได้อีก 20,000 ชุด และลดลงมาเป็นที่ 22 ในสัปดาห์ที่สาม ซึ่งแคปคอมนับเกม Ghost Trick เป็นหนึ่งในเกมที่ทำรายได้ต่ำกว่าที่ควรใน พ.ศ. 2553 ผลสำรวจโดย Dengeki ได้แสดงว่านักเล่นเกมชาวญี่ปุ่นให้คะแนน Ghost Trick ให้เป็นเกมที่น่าสนใจมากที่สุดอันดับที่ 13 ในช่วงครึ่งปีแรกของ พ.ศ. 2553
แหล่งข้อมูลอื่น

Official website เก็บถาวร 2013-05-15 ที่ เวย์แบ็กแมชชีน (ญี่ปุ่น)
โกสต์ทริก: แฟนทอมดีเท็กทีฟ ในแอปสโตร์ (ญี่ปุ่น)
CAPCOM-Unity page
Ghost Trick,  an external wiki
รูปแสดงถึงมุมมองภายในโลกของผีซึ่งเวลาหยุดนิ่งและ Sissel สามารถย้ายวิญญาณตัวเองไปยังวัตถุใกล้ ๆ ตัวได้
Ghost Trick received significant praise for its "buttery smooth animation".
โทรเวช

โทรเวชกรรม
โทรเวช (อังกฤษ: Telemedicine) หรือ การแพทย์ทางไกล (Telehealth) เป็นการให้คำปรึกษา คำแนะนำ และบริการทางการรักษาพยาบาลระหว่างแพทย์ถึงผู้ป่วยผ่านวิธีการวิดีโอคอล ทำให้แม้ในชนบทห่างไกล ประชาชนก็สามารถจะได้รับบริการสาธารณสุขที่มีคุณภาพ และเป็นการลดความจำเป็นในการเดินทางไปโรงพยาบาลของผู้ป่วย อย่างไรก็ตาม ไม่ใช่ว่าทุกความเจ็บป่วยเหมาะสมกับการรับบริการผ่านโทรเวช
การแพทย์ทางไกลในประเทศไทย
ในสถานการณ์โควิดที่ผ่านมา โรงพยาบาลในประเทศไทยได้นำการแพทย์ทางไกลมาใช้ในการดูแลผู้ป่วยโควิดอย่างแพร่หลาย เช่น โรงพยาบาลพระนั่งเกล้านำการแพทย์ทางไกลดูแลผู้ป่วยโควิดแบบ Home Isolation  โรงพยาบาลพระนครศรีอยุธยา นำระบบ Telehealth มาดูแลผู้ป่วยโรคเรื้อรัง โรคจิตเวช และผู้ต้องขังในเรือนจำ   โรงพยาบาลพุทธโสธร จังหวัดฉะเชิงเทรา ได้นำเอาการแพทย์ทางไกล หรือ TELEMEDICINE ของไดเอทซ์ใช้ในการดูแลคนไข้เบาหวานขณะตั้งครรภ์ (และเบาหวานชนิดที่ 1 หรือ ชนิดที่ 2 ที่ต้องฉีดอินซูลิน) โดยให้ผู้ป่วยที่ประเมินแล้วว่าสามารถใช้การติดตามผ่านระบบได้
กองทุนเงินให้กู้ยืมเพื่อการศึกษา

| --- | --- |
Student Loan Fund
ตราสัญลักษณ์ของกองทุน
ภาพรวมกองทุน
ก่อตั้ง: 15 มีนาคม พ.ศ. 2541; 26 ปีก่อน (2541-03-15)
ประเภท: หน่วยงานของรัฐที่เป็นนิติบุคคล
สำนักงานใหญ่: 89 อาคารเอไอเอ แคปปิตอล เซ็นเตอร์ ชั้น 5-6 ถนนรัชดาภิเษก แขวงดินแดง เขตดินแดง กรุงเทพมหานคร 10400
งบประมาณต่อปี: 4,572,982,900 บาท (พ.ศ. 2568)
ฝ่ายบริหารกองทุน: ชัยณรงค์ กัจฉปานันท์, ผู้จัดการ นันทวัน วงศ์ขจรกิตติ, รองผู้จัดการ อัญชลี ภูริวิทย์วัฒนา, รองผู้จัดการ อภินันช์ ศุนทรนันท์, รองผู้จัดการ จิรารัตน์ สุขเกื้อ, รองผู้จัดการ
ต้นสังกัดกองทุน: กระทรวงการคลัง
เว็บไซต์: เว็บไซต์ของกองทุน
กองทุนเงินให้กู้ยืมเพื่อการศึกษา (ตัวย่อ: กยศ.) เป็นหน่วยงานของรัฐอยู่ในกำกับดูแลของรัฐมนตรีว่าการกระทรวงการคลัง มีฐานะเป็นนิติบุคคล โดยมีวัตถุประสงค์เพื่อสนับสนุนและส่งเสริมการศึกษาด้วยการให้เงินกู้ยืมเพื่อการศึกษา ในลักษณะต่าง ๆ ตามพระราชบัญญัติกองทุนเงินให้กู้ยืมเพื่อการศึกษา พ.ศ. 2560
ประวัติ

กองทุนเงินให้กู้ยืมเพื่อการศึกษา (กยศ.) จัดตั้งขึ้นตามมติคณะรัฐมนตรีเมื่อวันที่ 28 มีนาคม พ.ศ. 2538 และมติคณะรัฐมนตรีเมื่อวันที่ 16 มกราคม พ.ศ. 2539 ให้เริ่มดำเนินการกองทุนในลักษณะเงินทุนหมุนเวียน ตามนัยมาตรา 12 แห่งพระราชบัญญัติเงินคงคลัง พ.ศ. 2491 ต่อมารัฐบาลได้พิจารณาเห็นความสำคัญของกองทุนเงินให้กู้ยืมเพื่อการศึกษามากขึ้น จึงได้มีการประกาศใช้พระราชบัญญัติกองทุนเงินให้กู้ยืมเพื่อการศึกษา พ.ศ. 2541 มีผลให้กองทุนเงินให้กู้ยืมเพื่อการศึกษามีฐานะเป็นนิติบุคคล โดยอยู่ในการกำกับดูแลของกระทรวงการคลัง มีวัตถุประสงค์ให้กู้ยืมเงินแก่นักเรียนหรือนักศึกษาที่ขาดแคลนทุนทรัพย์เพื่อเป็นค่าเล่าเรียน ค่าใช้จ่ายที่เกี่ยวเนื่องกับการศึกษา และค่าใช้จ่ายที่จำเป็นในการครองชีพระหว่างศึกษา
พระราชบัญญัติกองทุนเงินให้กู้ยืมเพื่อการศึกษา พ.ศ. 2560

ปัจจุบัน พระราชบัญญัติกองทุนเงินให้กู้ยืมเพื่อการศึกษา พ.ศ. 2560 ได้ประกาศในราชกิจจานุเบกษา เมื่อวันที่ 27 มกราคม 2560 และมีผลบังคับใช้เมื่อวันที่ 26 กรกฎาคม 2560 มีผลให้กองทุนเงินให้กู้ยืมเพื่อการศึกษาอยู่ในการกำกับดูแลของรัฐมนตรี และมีฐานะเป็นนิติบุคคลที่ไม่เป็นส่วนราชการตามกฎหมายว่าด้วยระเบียบบริหารราชการแผ่นดินหรือรัฐวิสาหกิจตามกฎหมายว่าด้วยวิธีการงบประมาณและกฎหมายอื่น เนื่องจากกองทุนเงินให้กู้ยืมเพื่อการศึกษาตามพระราชบัญญัติกองทุนเงินให้กู้ยืมเพื่อการศึกษา พ.ศ. 2541 และกองทุนเงินกู้ยืมเพื่อการศึกษาที่ผูกกับรายได้ในอนาคตตามระเบียบกระทรวงการคลัง ว่าด้วยการบริหารกองทุนเพื่อการศึกษา พ.ศ. 2549 ที่ออกตามพระราชบัญญัติเงินคงคลัง พ.ศ. 2491 มีการบริหารจัดการและการดำเนินการที่มีข้อจำกัด และไม่สอดคล้องกับนโยบายการผลิตกำลังคนและการพัฒนาประเทศสมควรบูรณาการการบริหารจัดการและการดำเนินการของกองทุน กยศ. และกองทุน กรอ. ให้เป็นเอกภาพอยู่ภายใต้กฎหมายเดียวกัน และเพิ่มมาตรการในการบริหารจัดการกองทุนให้มีประสิทธิภาพมากยิ่งขึ้น
ลูกหนี้

ณ เดือนมิถุนายน 2564 กยศ. มีลูกหนี้ที่อยู่ระหว่างชำระหนี้ 3.5 ล้านคน ในปีงบประมาณ 2564 ได้ปล่อยกู้ไปแล้ว 38,000 ล้านบาท ได้รับชำระคืน 19,500 ล้านบาท
จากการเปรียบเทียบระบบการใช้หนี้ กยศ. ของไทยกับออสเตรเลียพบว่าระบบการชำระหนี้ของไทยถูกจำกัดด้วยเวลา ส่วนระบบของออสเตรเลียถูกจำกัดด้วยสัดส่วนรายได้ ผลทำให้ลูกหนี้ กยศ. ไทยผิดนัดชำระหนี้ต่างจากลูกหนี้ออสเตรเลีย
การรณรงค์ยกหนี้

ในปี 2565 เกิดกระแส #ล้างหนี้ กยศ. ในสื่อสังคมหลังมีความพยายามรวบรวมรายชื่อเพื่อแก้ไขกฎหมาย กยศ. เพื่อยกเลิกหนี้คงค้างให้กับคนที่เรียนจบแล้ว 2 ปีและให้เรียกเก็บเงินจากรัฐบาลแทน ซึ่งผู้สนับสนุนมองว่าการศึกษาแบบให้เปล่าควรเป็นสวัสดิการของรัฐ ดังนั้นการยกเลิกหนี้การศึกษาจึงเป็นประโยชน์ต่อทุกคน ทว่าฝ่ายที่ไม่เห็นด้วยมองว่าจะทำให้ผู้ที่ไม่ชดใช้เงินขาดวินัยทางการเงิน ความรับผิดชอบตลอดจนไม่ซื่อสัตย์สุจริต
ในปี 2565 กยศ. ชี้แจงว่ายังเหลือหนี้คงค้างอีกกว่า 330,000 ล้านบาท หากไม่ใช้หนี้จะทำให้คนรุ่นต่อไปไม่มีโอกาสทางการศึกษา อย่างไรก็ตาม มีข่าวว่า กยศ. ยึดบ้านจากลูกหนี้
รองศาสตราจารย์ ดร. ษัษฐรัมย์ ธรรมบุษดี ที่ปรึกษาประจำคณะกรรมาธิการกิจการศาล องค์กรอิสระ องค์กรอัยการ รัฐวิสาหกิจ องค์การมหาชน และกองทุน ของสภาผู้แทนราษฎร อาจารย์ประจำวิทยาลัยสหวิทยาการ มหาวิทยาลัยธรรมศาสตร์ มองว่าการสร้างสวัสดิการด้านการศึกษาสามารถทำได้ในประเทศไทย รวมทั้งการยกเลิกหนี้ กยศ. และการจัดการหนี้ กยศ. ก็สามารถจัดการได้ เพราะทุกวันนี้ก็มีหนี้เสียแล้วร้อยละ 60 เขามองว่าเหตุผลที่คนไทยไม่น้อยคัดค้านข้อเสนอดังกล่าวเป็นเพราะมองว่าการศึกษาเป็นการลงทุนหรือความรับผิดชอบส่วนบุคคล ไม่ใช่รัฐลงทุนให้ "ในประเทศที่ไม่ได้มองการศึกษาเป็นสิทธิ ถ้าพูดเรื่องนี้ (ล้างหนี้) ก็จะถูกมองว่าเป็นคนเลว เป็นคนไม่รับผิดชอบ เพราะนั้น คนก็อาจจะเงียบ ๆ ภายใต้เงื่อนไขแบบนี้"
แหล่งข้อมูลอื่น

กองทุนเงินให้กู้ยืมเพื่อการศึกษา
| ด ค กหน่วยงานในสังกัดและหน่วยงานภายใต้การกำกับดูแลของกระทรวงการคลัง |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  กรมสรรพากร  กรมธนารักษ์  กรมศุลกากร  กรมสรรพสามิต  กรมบัญชีกลาง  สำนักงานเศรษฐกิจการคลัง  สำนักงานคณะกรรมการนโยบายรัฐวิสาหกิจ  สำนักงานบริหารหนี้สาธารณะ  |  |
| รัฐวิสาหกิจ |  สำนักงานสลากกินแบ่งรัฐบาล  การยาสูบแห่งประเทศไทย  ธนาคารออมสิน  ธนาคารอาคารสงเคราะห์  ธนาคารเพื่อการเกษตรและสหกรณ์การเกษตร  ธนาคารเพื่อการส่งออกและนำเข้าแห่งประเทศไทย  ธนาคารพัฒนาวิสาหกิจขนาดกลางและขนาดย่อมแห่งประเทศไทย  ธนาคารอิสลามแห่งประเทศไทย  บรรษัทประกันสินเชื่ออุตสาหกรรมขนาดย่อม  โรงงานไพ่ กรมสรรพสามิต  องค์การสุรา กรมสรรพสามิต  บริษัท สหโรงแรมไทยและการท่องเที่ยว จำกัด  บริษัท ธนารักษ์พัฒนาสินทรัพย์ จำกัด  |  |
| องค์การมหาชน |  สำนักงานความร่วมมือพัฒนาเศรษฐกิจกับประเทศเพื่อนบ้าน (องค์การมหาชน)  |  |
| หน่วยงานอิสระ |  กองทุนบำเหน็จบำนาญข้าราชการ  กองทุนเงินให้กู้ยืมเพื่อการศึกษา  บรรษัทบริหารสินทรัพย์ไทย  บริษัท บริหารสินทรัพย์ กรุงเทพพาณิชย์ จำกัด (มหาชน)  บริษัท ทิพยประกันภัย จำกัด (มหาชน)  ธนาคารกรุงไทย จำกัด (มหาชน)  |  |
 หมวดหมู่
กองบังคับการปฏิบัติการพิเศษ

| กองบังคับการปฏิบัติการพิเศษ Special Service Division |
| --- | --- |
อาร์มกองบังคับการปฏิบัติการพิเศษ
ชื่อทางการ: กองบังคับการปฏิบัติการพิเศษ
อักษรย่อ: บก.ปพ. / SSD
คำขวัญ: สยบทุกข์ภัย รับใช้ปวงประชา
ข้อมูลองค์กร
ก่อตั้ง: 27 มกราคม, พ.ศ. 2562
หน่วยงานก่อนหน้า: กองกำกับการปฏิบัติการพิเศษ กองปราบปราม พ.ศ. 2499 – 2561 กองบังคับการถวายความปลอดภัยและปฏิบัติการพิเศษ พ.ศ. 2561 – 2562 กองบังคับการตำรวจมหาดเล็กราชวัลลภรักษาพระองค์ 904 พ.ศ. 2562 – 2563
โครงสร้างเขตอำนาจ
เขตอำนาจในการปฏิบัติการ: ประเทศไทย

แผนที่เขตอำนาจของ กองบังคับการปฏิบัติการพิเศษ
เขตอำนาจตามกฎหมาย: ทั่วราชอาณาจักร
ลักษณะทั่วไป: ตำรวจ
สำนักงานใหญ่: เลขที่ 906 ต.บ้านใหม่ อ.ปากเกร็ด จ.นนทบุรี 11120 (เมืองทองธานี)
 
ผู้บริหารหน่วยงาน: พล.ต.ต.ศุภากรณ์ จันทาบุตร, ผู้บังคับการปฏิบัติการพิเศษ
หน่วยงานปกครอง:  กองบัญชาการตำรวจสอบสวนกลาง, สำนักงานตำรวจแห่งชาติ
บทบาท: ถวายความปลอดภัย  • องค์พระมหากษัตริย์ พระราชินี พระรัชทายาท  • พระบรมวงศานุวงศ์  • บุคคลสำคัญ การต่อต้านการก่อการร้าย ควบคุมฝูงชน งานด้านการข่าว ปราบปรามอาชญากรรม เก็บกู้วัตถุระเบิด จิตอาสาพระราชทาน ฝึกอบรมการถวายความปลอดภัย
กองกำกับการ:  •  9 กองกำกับการ
ปฏิบัติการสำคัญ: เหตุกราดยิงที่จังหวัดนครราชสีมา พ.ศ. 2563
เว็บไซต์
https://www.ssd.go.th/
กองบังคับการปฏิบัติการพิเศษ (อังกฤษ: Special Service Division: SSD) หรือรู้จักกันในชื่อของตำรวจหน่วยคอมมานโด เป็นหน่วยตำรวจที่มีความเชี่ยวชาญการใช้อาวุธและยุทธวิธีพิเศษ สังกัดกองบัญชาการตำรวจสอบสวนกลาง สำนักงานตำรวจแห่งชาติ
ประวัติ > จุดเริ่มต้นกับกองปราบปราม

กองบังคับการปฏิบัติการพิเศษนั้น แต่เดิมคือหน่วยคอมมานโด ก่อตั้งขึ้นในช่วงปี พ.ศ. 2499 โดยพลตำรวจเอก เผ่า ศรียานนท์ ได้คัดเลือกกำลังตำรวจมาจากทั่วประเทศ มาทำการฝึกอบรมการปฏิบัติการพิเศษ เพื่อรักษาความสงบเรียบร้อย และมอบหมายให้ประจำการที่กองปราบสามยอด ซึ่งก็คือที่ตั้งของกองปราบปรามในยุคนั้น
ต่อมาในปี พ.ศ. 2508 ได้ย้ายที่ตั้งมาอยู่ที่โชคชัย 4 และจัดหน่วยเข้าไปอยู่ภายใน แผนก 5 กองกำกับการ 2 กองบังคับการปราบปราม โดยมีสิ่งปลูกสร้างเพียงอาคารไม้ของกองกำกับการ กองรักษาการณ์ และโรงโภชนาการ ก่อนจะมีการก่อสร้างตึกของกองบังคับการเมือปี พ.ศ. 2514 และได้รับการยกฐานะขึ้นเป็น กองกำกับการปฏิบัติการพิเศษ กองปราบปราม (กก.ปพ.บก.ป.) มีชื่อเรียกที่มาจากหลักสูตรการฝึกว่า สยบริปูสะท้าน ซึ่งมีการประดับคำนี้เหนือคำว่า COMMANDO เหนืออาร์มของกองปราบปรามบนแขนจนกลายเป็นชื่อเรียกของหน่วย
ประวัติ > ยกฐานะเป็นกองบังคับการ

จากนั้นในปี พ.ศ. 2561 กองกำกับการปฏิบัติการพิเศษ กองบังคับการปราบปราม ได้รับการยกฐานะขึ้นเป็นกองบังคับการ สังกัดกองบัญชาการตำรวจสอบสวนกลาง โดยได้รับพระกรุณาโปรดเกล้าโปรดกระหม่อมราชทานนามเป็น กองบังคับการถวายความปลอดภัยและปฏิบัติการพิเศษ โดยมี พลตำรวจโท ต่อศักดิ์ สุขวิมล เป็นผู้บังคับการคนแรกของหน่วย และแทนที่กองกำกับการเดิมของกองปราบด้วยการจัดตั้ง กองกำกับการสนับสนุน ขึ้นมาแทน และจัดตั้งหน่วยหนุมานกองปราบขึ้นมาแทนหลังจากนั้น
ลำดับต่อมา ในวันที่ 27 มกราคม พ.ศ. 2562 ได้มีราชกิจจานุเบกษาประกาศเปลี่ยนแปลงชื่อหน่วยเป็น กองบังคับการตำรวจมหาดเล็กราชวัลลภรักษาพระองค์ 904 ซึ่งหน่วยได้รับพระกรุณาโปรดเกล้าโปรดกระหม่อมพระราชทานนาม จึงได้ถือให้ในวันที่ 27 มกราคม พ.ศ. 2562 เป็นวันสถาปนาของหน่วย และในวันที่ 23 กรกฎาคม พ.ศ. 2563 ได้รับพระกรุณาโปรดเกล้าโปรดกระหม่อมพระราชทานนาม อีกครั้งเป็น “กองบังคับการปฏิบัติการพิเศษ” เพื่อสอดรับกับภารกิจที่เพิ่มขึ้นมาเกี่ยวกับการต่อต้านการก่อการร้าย
โครงสร้าง

กองบังคับการปฏิบัติการพิเศษ ประกอบไปด้วย 1 ฝ่าย 9 กองกำกับการ ประกอบไปด้วย
ฝ่ายอำนวยการ รับผิดชอบงานบริหารและธุรการ ปฏิบัติหน้าที่ในพื้นที่กรุงเทพมหานคร
กองกำกับการ 1 มีเขตอำนาจความรับผิดชอบในพื้นที่กรุงเทพมหานคร
กองกำกับการ 2 มีเขตอำนาจความรับผิดชอบในพื้นที่กรุงเทพมหานคร ตำรวจภูธรภาค 1 และตำรวจภูธรภาค 2
กองกำกับการ 3 มีเขตอำนาจความรับผิดชอบในพื้นที่กรุงเทพมหานคร ตำรวจภูธรภาค 3 และตำรวจภูธรภาค 4
กองกำกับการ 4 มีเขตอำนาจความรับผิดชอบในพื้นที่กรุงเทพมหานคร ตำรวจภูธรภาค 5 และตำรวจภูธรภาค 6
กองกำกับการ 5 มีเขตอำนาจความรับผิดชอบในพื้นที่กรุงเทพมหานคร ตำรวจภูธรภาค 7 ตำรวจภูธรภาค 8 และตำรวจภูธรภาค 9
กองกำกับการ 6 ดูแลงานด้านการฝึกอบรมและจิตอาสาพระราชทาน มีเขตอำนาจความรับผิดชอบทั่วราชอาณาจักร
กองกำกับการวิเคราะห์ข่าวและเครื่องมือพิเศษ มีเขตอำนาจความรับผิดชอบทั่วราชอาณาจักร
กองกำกับการต่อต้านการก่อการร้าย มีเขตอำนาจความรับผิดชอบทั่วราชอาณาจักร
กองกำกับการสายตรวจ มีเขตอำนาจความรับผิดชอบทั่วราชอาณาจักร
ภารกิจ

กองบังคับการปฏิบัติการพิเศษ มีภารกิจหลักในการถวายความปลอดภัยองค์พระมหากษัตริย์ พระราชินี พระรัชทายาท พระบรมวงศานุวงศ์ตั้งแต่ชั้นพระองค์เจ้าขึ้นไป ผู้สำเร็จราชการแทนพระองค์ ผู้แทนพระองค์ซึ่งเป็นพระบรมวงศานุวงศ์ตั้งแต่ชั้นพระองค์เจ้าขึ้นไป และบุคคลที่ทรงพระกรุณาโปรดเกล้าฯ รับเป็นพระราชอาคันตุกะ รวมไปถึงการรักษาความปลอดภัยในขณะที่เสด็จไปปฏิบัติพระราชกรณียกิจต่าง ๆ และประสานงานกับหน่วยงานที่เกี่ยวข้องในการรักษาความปลอดภัย
รักษาความสงบเรียบร้อยในพื้นที่โดยรอบเขตพระราชฐาน รวมไปถึงการควบคุมฝูงชนและปราบปรามการก่อจลาจล  การตรวจพิสูจน์และเก็บกู้วัตถุระเบิดที่อยู่โดยรอบเขตพระราชฐาน ปฏิบัติการด้านการข่าวต่อภัยคุกคามที่เป็นภัยต่อความมั่นคงและองค์พระมหากษัตริย์ และงานจิตอาสาพระราชทานตามที่ได้รับมอบหมาย
นอกจากนี้ยังรวมไปถึงหลักของตำรวจในการปฏิบัติงานตามประมวลกฎหมายวิธีพิจารณาความอาญา เช่นเดียวกับตำรวจทั่วไป โดยจะเน้นไปที่การต่อต้านการก่อการร้าย และการสนับสนุนการปฏิบัติการทางยุทธวิธีในการปราบปรามอาชญากรรมให้กับกองบัญชาการตำรวจสอบสวนกลาง โดยมีขอบเขตการปฏิบัติการทั่วราชอาณาจักร
ปฏิบัติการสำคัญ > เหตุกราดยิงที่จังหวัดนครราชสีมา พ.ศ. 2563

บทความหลัก: เหตุกราดยิงที่จังหวัดนครราชสีมา พ.ศ. 2563
กองบังคับการปฏิบัติการพิเศษ ถูกพูดถึงเป็นวงกว้างในปฏิบัติการชิงตัวประกันในเทอร์มินอล 21 โคราช โดยนำกำลังจำนวนหนึ่ง เข้าร่วมปฏิบัติการในวันที่ 8 กุมภาพันธ์ พ.ศ. 2563 ซึ่งในขณะนั้นหน่วยยังคงใช้ชื่อว่า กองบังคับการตำรวจมหาดเล็กราชวัลลภรักษาพระองค์ 904 ถูกเรียกในชื่อย่อว่า "ตร.มหด.904" และได้ร่วมอพยพประชาชนที่ติดค้างอยู่ในพื้นที่ปะทะและคลี่คลายสถานการณ์ โดยทีมจนท. จำนวนหนึ่งได้เข้าเคลียร์พื้นที่เพื่อช่วยเหลือตัวประกันที่ได้รับบาดเจ็บ และถูกผู้ก่อเหตุที่ซ่อนอยู่ยิงต่อสู้ เจ้าหน้าที่จึงได้ยิงต่อสู้และสังหารผู้ก่อเหตุ
การเมืองฝรั่งเศส

| การเมืองฝรั่งเศส  Politique en France |
| --- | --- |
ตราแผ่นดิน
ประเภทรัฐ: รัฐเดี่ยว, ระบบกึ่งประธานาธิบดี, สาธารณรัฐรัฐธรรมนูญ
รัฐธรรมนูญ: รัฐธรรมนูญแห่งสาธารณรัฐฝรั่งเศส คริสต์ศักราช 1958
ฝ่ายนิติบัญญัติ
ชื่อ: รัฐสภา
ประเภท: สองสภา
สถานที่ประชุม: พระราชวังแวร์ซาย
สภาสูง
ชื่อ: วุฒิสภา
ประธาน: เฌราร์ ลาร์เชร์ ประธานวุฒิสภา
ผู้แต่งตั้ง: การเลือกตั้งทางอ้อม
สภาล่าง
ชื่อ: สมัชชาแห่งชาติ
ประธาน: ยาแอล โบรน-ปีแว ประธานสมัชชาแห่งชาติ
ผู้แต่งตั้ง: การเลือกตั้งทางตรง ระบบสองรอบ
ฝ่ายบริหาร
ประมุขแห่งรัฐ
คำเรียก: ประธานาธิบดีแห่งสาธารณรัฐ
ปัจจุบัน: แอมานุแอล มาครง
ผู้แต่งตั้ง: การเลือกตั้งทางตรง ระบบสองรอบ
หัวหน้ารัฐบาล
คำเรียก: นายกรัฐมนตรี
ปัจจุบัน: ฟร็องซัว บายรู
ผู้แต่งตั้ง: ประธานาธิบดีแห่งสาธารณรัฐ
คณะรัฐมนตรี
คำเรียก: รัฐบาล
ชุดปัจจุบัน: คณะที่ 46 (บายรู)
หัวหน้า: นายกรัฐมนตรี
ผู้แต่งตั้ง: ประธานาธิบดีแห่งสาธารณรัฐ
สำนักงานใหญ่: ทำเนียบมาตีญง
กระทรวง: 19
ฝ่ายตุลาการ
ศาล: ศาลฝรั่งเศส
สภารัฐธรรมนูญ
ประธานศาล: โลร็องต์ ฟาบียุส
ที่ตั้งศาล: ที่ทำการสภารัฐธรรมนูญ กรุงปารีส
สภาแห่งรัฐ
ที่ตั้งศาล: พระราชวังหลวง กรุงปารีส
ศาลยุติธรรมสูงสุด
ที่ตั้งศาล: ที่ทำการศาลยุติธรรมสูงสุด กรุงปารีส
ศาลตรวจเงินแผ่นดินภาค
ที่ตั้งศาล: ที่ทำการศาลตรวจเงินแผ่นดินภาค กรุงปารีส
การเมืองฝรั่งเศส เป็นการปกครองโดยระบอบสาธารณรัฐ ประชาธิปไตย กึ่งประธานาธิบดี โดยมีประธานาธิบดีเป็นประมุขแห่งรัฐ นายกรัฐมนตรีเป็นหัวหน้ารัฐบาล และระบอบพรรคการเมือง รัฐบาลใช้อำนาจผ่านทางบริหาร รัฐสภาและรัฐบาลใช้อำนาจผ่านทางนิติบัญญัติ ส่วนอำนาจตุลาการเป็นอิสระจากอำนาจบริหารและนิติบัญญัติ
ซ้าย-ขวา ในประเทศฝรั่งเศสและพรรคการเมืองสำคัญ

ตั้งแต่การปฏิวัติฝรั่งเศส พ.ศ. 2332 ได้เกิดแนวคิดทางการเมืองขวาและซ้ายขึ้น
ซ้าย-ขวา ในประเทศฝรั่งเศสและพรรคการเมืองสำคัญ > ฝ่ายซ้าย

ตั้งแต่ต้นคริสต์ศตวรรษที่ 20 กลุ่มฝ่ายซ้ายได้แยกตัวออกเป็นปฏิรูปนิยมและปฏิวัตินิยม นอกเหนือจากพวกสาธารณรัฐนิยม พวกหัวรุนแรง พวกสังคมนิยมหัวรุนแรง และพรรค SFIO (พรรคคนงานฝรั่งเศสนานาชาติ) ของเลออง บลังม์ ส่วนพรรคคอมมิวนิสต์ฝรั่งเศส (PCF) ยังคงเป็นขั้วที่มีอิทธิพลเนื่องจากอยู่ฝ่ายตรงข้ามมาตั้งแต่ วิกฤตการณ์ พ.ศ. 2490 หลังสงครามโลกครั้งที่ 1 และ Tours Congress นำไปสู่การก่อกำเนิดของ SFIC (ต่อมาคือ PCF) ฝ่ายซ้ายได้มีอำนาจในช่วง Cartel des gauches (การผนึกกำลังของฝ่ายซ้าย) ตั้งแต่ พ.ศ. 2467 ถึง พ.ศ. 2469 และตั้งแต่ พ.ศ. 2475 ถึง วิกฤตการณ์ 6 กุมภาพันธ์ พ.ศ. 2477 และต่อมาอยู่ภายใต้การนำของพรรค Popular Front ในปี พ.ศ. 2489
อย่างไรก็ตามพรรคคอมมิวนิสต์ฝรั่งเศส (PCF) ก็ยังแข่งขันกันในปีกซ้ายเอง พวกกลุ่มซ้ายใหม่ (Seconde Gauche) รวมทั้ง Socialisme ou Barbarie ของ Cornelius Castoriadis (ตั้งแต่ปี พ.ศ. 2491 ถึง พ.ศ. 2508) พรรคการต่อสู้ของคนงาน (Lutte Ouvrière) ของ Arlette Laguiller พรรคพันธมิตรคอมมิวนิสต์ปฏิวัติ (Ligue communiste révolutionnaire) หรือการเคลื่อนไหวต่างๆ จากพวกอนาธิปไตย
จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดนครราชสีมา มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 5 เขตเลือกตั้ง มีสมาชิกสภาผู้แทนราษฎรได้ 15 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน